Δήμος Προσοτσάνης

Ο Δήμος Προσοτσάνης  είναι δήμος της περιφέρειας Ανατολικής Μακεδονίας και Θράκης που συστάθηκε  με το Πρόγραμμα Καλλικράτης. Προέκυψε από την συνένωση των προϋπαρχόντων δήμων   Προσοτσάνης και  Σιταγρών. Η έκταση του Δήμου είναι 482,77 τ.χλμ. και ο πληθυσμός του 13.066 κάτοικοι σύμφωνα με την απογραφή του 2011. Έδρα του δήμου είναι η Προσοτσάνη.

Φυσικό Περιβάλλον 

Το σπήλαιο Αγγίτη είναι το μεγαλύτερο ποτάμιο σπήλαιο του κόσμου με μήκος 11 χιλιόμετρα και βρίσκεται στην Προσοτσάνη. Επίσης, αποτελεί το μεγαλύτερο σπήλαιο στην Ελλάδα.. Η ιδιαιτερότητα του έγκειται στο γεγονός ότι μέσα στο σπήλαιο κυλά ο ποταμός Αγγίτης. Ο πλούσιος διάκοσμός του περιλαμβάνει τεράστιους σταλακτίτες. Είναι επισκέψιμο σε μήκος 500 μέτρων.

Το Μενοίκιο όρος με  την πλούσια χλωρίδα και πανίδα στα πυκνά δάση, φαράγγια, οροπέδια και υποαλπικά λιβάδια του, το κατατάσσουν στις πιο σημαντικές ορεινές περιοχές της Ανατολικής Μακεδονίας. Έχουν καταγραφεί περισσότερα από 500 φυτικά είδη, τα οποία συνθέτουν 20 περίπου οικότοπους.

Διοικητική ιστορία 
Ο Δήμος Προσοτσάνης δημιουργήθηκε στις 20 Ιανουαρίου 1946, με αναγνώριση της Κοινότητας Προσοτσάνης σε Δήμο. Ο Δήμος με τη μορφή αυτή διατηρήθηκε μέχρι το 2010 οπότε σε αυτό συνενώθηκε και ο Δήμος Σιταγρών.

Εκδηλώσεις
Αγίου Πνεύματος: Εορτή Ιερού Ναού Αγίας Τριάδος Προσοτσάνης.
24 Ιουνίου: Αναβίωση του εθίμου του Κλήδονα από τον Θρακομικρασιατικό Σύλλογο Προσοτσάνης.
14-20 Ιουλίου: Πανηγύρι Προφήτη Ηλία στο ομώνυμο εξωκκλήσι της Προσοτσάνης.
Αύγουστος: Φεστιβάλ Ποταμού Αγγίτη ERGOSTASIO, στο ομώνυμο πάρκο αναψυχής.
21 Νοεμβρίου: Εορτή Ιερού Ναού Εισοδίων της Θεοτόκου Προσοτσάνης.
6,7 και 8 Ιανουαρίου: Στην Καλή Βρύση Δράμας λαμβάνουν χώρα τα «Μπαμπούγερα», ένα αρχαίο μακεδονικό έθιμο με διονυσιακές ρίζες.

Ενότητες και οικισμοί 

Ο Δήμος Προσοτσάνης αποτελείται από 2 «δημοτικές ενότητες», οι οποίες αντιστοιχούν στους 2 συνενωμένους δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

Ενότητα Προσοτσάνης 

Η δημοτική ενότητα Προσοτσάνης αποτελούσε ολόκληρο τον δήμο πριν την συνένωση με το πρόγραμμα Καλλικράτης το 2010.

Περιλαμβάνονται οι παρακάτω οικισμοί:

 Προσοτσάνη [ 3553 ]
 Ανθοχώρι [ 132 ]
 Γραμμένη [ 320 ]
 Καλή Βρύση  [ 705 ]
 Καλλιθέα  [ 378 ]
 Κοκκινόγεια  [ 533 ]
 Μικρόπολη [ 845 ]
 Πανόραμα [ 42 ]
 Πετρούσσα  [ 1704 ]
 Πύργοι  [ 274 ]
 Χαριτωμένη  [ 291 ]

Διατελέσαντες δήμαρχοι Προσοτσάνης 

Δήμαρχοι και κοινοτάρχες Προσοτσάνης διετέλεσαν οι εξής:

Δήμαρχοι (1913-1920)
1913-1916 Δημοσθένης Ν. Λιάμης (1877-19??)
1918-1920 Αδάμος Μακρής (18??-1939)

Πρόεδροι Κοινότητας (1920-1946) 
Μετά το 1919, η Προσοτσάνη από δήμος έγινε κοινότητα.  Πρόεδροι διετέλεσαν οι:

29 Νοεμβρίου 1920-Απρίλιος 1922 Αθανάσιος Γ. Τριανταφυλλίδης (1881-1967)
Απρίλιος 1922 - Σεπτέμβριος 1922 Δημήτριος Ι. Βογιατζής (1882-1956) Ιερέας.
1922-1924 Γεώργιος Αθ. Παπούλης (1894-1970)
1924-1928 Αθανάσιος Γ. Τριανταφυλλίδης (1881-1967)
1929-1931 Γεώργιος Αθ. Παπούλης (1894-1970)
1934-1936 Γεώργιος Αθ. Παπούλης (1894-1970)
1936-1938 Αθανάσιος Γ. Τριανταφυλλίδης (1881-1967)
1938 - Απρίλιος 1941 Κωνσταντίνος Κ. Βουλτσιάδης (1892-1960)
Οκτώβριος 1944 - Ιανουάριος 1945 Ηλίας Παπαχριστοδούλου
Ιανουάριος 1945 - 5 Απριλίου 1945 Κωνσταντίνος Κ. Βουλτσιάδης (1892-1960)
 6 Απριλίου 1945- 20 Ιανουαρίου 1946 Αλέκος Ιωαννίδης

Δήμαρχοι

1946-1967 
Ο Δήμος επανιδρύθηκε το 1946. Δήμαρχοι Προσοτσάνης, έχουν διατελέσει οι:
 20 Ιανουαρίου 1946 - 28 Νοεμβρίου 1946 Γεώργιος Αθ. Παπούλης (1894-1970)
 29 Οκτωβρίου 1946 - 28 Φεβρουαρίου 1947 Αλκιβιάδης Β. Ρίζος 
 1 Μαρτίου 1947 - 5 Απριλίου 1959 Αθανάσιος Γ. Τριανταφυλλίδης (1881-1967)
 6 Απριλίου 1959- 5 Ιουλίου 1964 Σταύρος Στ. Αφωξενίδης (συνδ. "Ανατέλλων ήλιος")  (1932-)
 6 Ιουλίου 1964 - 10 Αυγούστου 1967 Χρήστος Σ. Σάκαρης (1915-1998)

Δήμαρχοι επί χούντας 
 21 Αυγούστου 1967 - Νοέμβριος 1967 Στέργιος Δ. Χατζόπουλος   (1938-)
Νοέμβριος 1967 - Ιούλιος 1968 Αλκιβιάδης Χ. Καρακάσης.
Ιούλιος 1968 - Σεπτέμβριος 1974  Νικόλαος Λ. Φεγγαρίδης (1924-)

Δήμαρχοι μεταπολιτευτικά (1974-σήμερα)
1 Οκτωβρίου 1974 - Ιούνιος 1975  Κωνσταντίνος Χατζηνικολάου (διορισμένος από την κυβέρνηση εθνικής ενότητας)
 Ιούνιος 1975-31 Δεκεμβρίου 1982 Χρήστος Σάκαρης  (1915-1998) (εξελέγη από τον πρώτο γύρο το 1975). Επανεξελέγη στις εκλογές του 1978.
 1 Ιανουαρίου 1983 - 31 Δεκεμβρίου 1986: Σταύρος Στ. Αφωξενίδης (1932-). Εξελέγη το 1982 με ποσοστό 54,60% με την υποστήριξη της ΝΔ.
 1 Ιανουαρίου 1987 - 31 Δεκεμβρίου 1990: Περικλής Α. Γαϊτάνης  
 1 Ιανουαρίου 1991 - 31 Δεκεμβρίου 1998: Κωνσταντίνος Ν. Ράγιας (1930-2019) Εκλεγείς το 1990 και επανεκλεγείς το 1994.
 1 Ιανουαρίου 1999 - 6 Νοεμβρίου 2007: Γεώργιος Κ. Μακρής (1953-2007). Εξελέγη το 1998, επανεξελέγη το 2002 και το 2006. Απεβίωσε εν ενεργεία από καρδιακό επεισόδιο στις 6 Νοεμβρίου 2007.
 15 Νοεμβρίου 2007 - 31 Δεκεμβρίου 2010 Βασίλειος Π. Φατράλης 
 1 Ιανουαρίου 2011- 31 Αυγούστου 2019: Άγγελος Σ. Λύσσελης (1963-). Δάσκαλος. Επανεξελέγη το 2014 με ποσοστό 56,32%.
 2019- σήμερα: Θεόδωρος Αθανασιάδης. Εξελέγη το 2019 από τον πρώτο γύρο, λαμβάνοντας ποσοστό 50,47% έναντι 44,73 για τον απερχόμενο δήμαρχο, Άγγελο Λύσσελη.

Ενότητα Σιταγρών 

Ο πρώην δήμος και νυν δημοτική ενότητα Σιταγρών έχει (πραγματικό) πληθυσμό 4.001 κατοίκους. Έδρα του δήμου ήταν το χωριό Φωτολείβος Δράμας. 

Στο νότιο τμήμα του Σιταγρινού κάμπου, στις όχθες του ποταμού Αγγίτη, υπάρχει ο σημαντικός προϊστορικός οικισμός των Σιταγρών, που ανήκει στην ύστερη Νεολιθική περίοδο και στην εποχή του Χαλκού. (3000 π.Χ)

Περιλαμβάνονται οι παρακάτω κοινότητες και οικισμοί:

 Φωτολίβος [ 1.484 ]
 Αργυρούπολη [ 661 ]
 Μαυρολεύκη [ 418 ]
 Μεγαλόκαμπος [ 309 ]
 Μικρόκαμπος [ 242 ]
 Κοινότητα Περιχώρας[ 185 ]  
 η Περιχώρα [ 181 ]  
 ο Άγιος Μηνάς [ 4 ]  
 Σιταγροί [ 702 ]

Διατελέσαντες δήμαρχοι Σιταγρών 
 1999-31 Δεκεμβρίου 2010: Θεόδωρος Αθανασιάδης. Εξελέγη για πρώτη φορά στις εκλογές του 1998 (με 51,45% των ψήφων) και επανεξελέγη το 2002 (58,88%) και το 2006 (77,50%).

Παραπομπές 

 Σπήλαιο Πήγων Αγγίτη
 Διαδραστικός χάρτης Δήμου Προσοτσάνης
 WebTv Δήμου Προσοτσάνης
 Διεθνείς, Λαϊκοί Αγώνες Ορεινής Ποδηλασίας και Ορεινού Τρεξίματος

Πηγές 
Γεωργίου Κ. Βουλτσιάδη, Η Προσοτσάνη μέσα από την ιστορία.
 Επίσημη ιστοσελίδα δήμου Προσοτσάνης
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Δήμος Προσοτσάνης